LÁTHATATLAN VESZÉLY
Azért jöttünk, hogy a goiâniai radiológiai balesetről beszéljünk.
Amikor hallottuk a hírt, összegyűltünk, hogy megvitassuk az ügyet.
Nem örültünk neki,
mert azt a hulladékot a mi földünkre akarták küldeni.
Kilencven kajapó indián ment Brazíliába tiltakozni az ellen,
hogy a cézium-137 radioaktív hulladékot a Serra do Cachimbóba szállítsák.
A természetet nem szabad bolygatni, békén kell hagyni.
Máskülönben fellázad, ellenünk fordul és pusztítást hoz.
Pará déli részéről származnak,
és attól tartanak, hogy a radioaktív hulladék veszélyezteti…
Igazuk van.
Jövő héten kezdjük a hordók elszállítását.
Segítsenek megszervezni a szállítást a Serra do Cachimbóba!
- De, Roberto… - Elnézést!
Igen?
Nem. Nincs mit megbeszélnem Pará kormányzójával.
Rendben. Kapcsolja!
Halló!
Szó sem lehet róla! Az a hulladék nem marad itt!
Újra az elnökhöz fordulok!
Ma kezdjük el az új kezelést. Ugye milyen nagyszerű?
Tegnap nagyon szépet mondtak önről a híradóban.
Azt mondták,
ha maga nem lett volna…
sokkal többen szennyeződtek volna.
Ez így igaz, dona Antônia.
Maga igazi hős, hallja?
Kicsim!
Apa mutatni akar valamit.
Az orvosok meséltek neked a hercegnőkről.
Nézd csak!
Én is el szeretném mesélni egy királynő történetét,
aki nagyon rövidre vágatta a haját.
Akárcsak te, kicsim.
És ez a királynő nemcsak gyönyörű,
de neki van a legszebb hangja is a világon.
Ha tudnád, mennyit sírok
És mennyit könyörgök
Apa nagyon szeret téged, tudod?
Nagyon szeretlek, kincsem.
Hallasz, drágám?
Kicsim!
Kislányom!
Antônia!
Ne!
Celeste!
Celeste…
- Mi történt? - Leállt a szíve!
Kezdem az újraélesztést. Ballont!
Valaki segítsen!
Drágám!
Úristen, kicsikém!
Istenem, segítsenek!
Nézd meg Celestét!
NEM KELL A CÉZIUM! TŰNÉS, CNEN!
Dona Catarina!
Kérem, dona Catarina!
Tegyük le!
Mehet.
Hiába biztosította a CNEN és Goiás kormánya a lakosságot arról,
hogy Antônia Quadrado és Celeste dos Passos Quadrado földi maradványai
nem jelentenek veszélyt, tiltakozók jelentek meg a temetőben…
30. NAP
…és megzavarták a cézium-137 első halálos áldozatainak temetését.
Nem akarjuk, hogy itt legyenek!
- Ne temessék ide őket! - Tiszteljék a halottainkat!
Takarodjanak!
Ne szennyezzék a földünket!
- Takarodjanak! - Ne itt temessék el őket!
Menjenek máshova!
Mi a fene? Nyugalom!
Hagyják abba!
Vissza!
Bukjanak le! Köveket dobálnak!
Ő a kislányom!
Nyugodjanak meg!
- Hátrébb! - Tiszteletet követelünk!
- Tiszteljenek! - Elég ebből!
Tűnjenek el!
Takarodjanak!
Menjenek el!
- Takarodjanak! - Tűnjenek el!
Josias Machado Gomes.
A halál oka: tüdőösszeesés. A halál időpontja: október 28., 14:00.
Valêncio Freitas Soares.
A halál oka: akut tüdőödéma. A halál időpontja: október 27., 19:45.
Most fújja ki!
Hogy érzi ma magát?
Mit mondhatnék, doktor úr?
Nincs értelme az életemnek. Mihez kezdjek?
Hogy van João?
Maga szerint…
beszélhetnék vele?
Előbb meg kell beszélnem…
dr. Eduardóval.
Doktor úr!
Amikor utoljára látni akartam Tininhát,
akkor nem engedték, és most…
Meglátom, mit tehetek.
Engedelmével.
Sóhajtson!
Szédül?
Nehezen kap levegőt?
Fáj a mellkasa?
João?
Mindegy, doktor úr.
Feküdjön vissza!
Lélegezzen nyugodtan!
Figyeljen, Carlos!
Ez az új gyógyszer megerősíti az immunrendszerét.
De nincs kezelés, amivel meggyógyíthatnánk a karját.
Nekrózis alakult ki.
Érthetően, doktor úr!
Lehet, hogy amputálni kell.
Megmentheti az életét.
Szóval…
Carlos hipotermiás.
João tüdőödémában szenved.
Miután elkezdtük beadni a CSF-et.
Véletlen lenne?
A kezelés kockázatos.
Josias és Valêncio így is meghaltak.
Egy pillanat!
Négy nap injekciózás után.
Mindkettőjüket a rezisztens Klebsiella vitte el,
amit még azelőtt kaptak el, hogy elkezdtük volna a kísérleti kezelést.
Lúcio, Nina és Evenildo állapota javul.
Ez nem javulás.
Akárhogy is, nem hibázhatunk, uraim.
Ha leállítjuk a CSF-et, és Carlos állapota romlik,
a karfertőzésébe belehalhat.
De ha folytatjuk, és a kezeléstől belázasodik,
akkor is meghalhat.
Igen.
GOIÂNIAI VÁROSI KÓRHÁZ
Szia, kölyök!
Jól vagy? Akarsz beszélni a bácsikáddal?
- Raimundo szerint romlott João állapota. - João?
Mi van? Már a nevén szólítod apádat?
Hagyj már békén!
Az unokaöcséd nem fog tisztelni,
ha minden orvos előtt hajbókolsz, aki belép ide.
Csak haragszik a világra.
Te nem?
Claudinei okos, Darlei.
Azért haragszik az apjára,
mert ha vele is az történik, kevésbé fog fájni.
Van, aki inkább egyedül él, hogy ne kelljen elveszítenie senkit.
Márcio!
Szervusz, fiam!
Hadd nézzelek!
Jaj, fiam!
Egek! Biztos elég jól vagy ahhoz, hogy hazagyere?
- Jól vagyok. Az orvos hazaküldött. - De…
Elvinnél az Egészségügyi Minisztériumba?
De… Márcio!
Így akarsz dolgozni menni?
Ülj be!
Megőrültél?
Nézd!
- Hazaviszlek. - De várnak…
- Nem! - Minden alkalommal el kell magyaráznom?
Ha nincs szabályozás a radioaktív hulladékra,
Goiás nem viszi el a balhét.
A hordók nem maradnak az államban.
Az emberek rettegnek.
Ez igazi vészhelyzet, azonnali intézkedésre van szükség.
A legjobb megoldás, ha Abadia de Goiásban építünk lerakót…
Most kioktat engem közigazgatásból?
Nyilvánosan megígértem, hogy nem maradnak a hordók Goiásban.
Csak ha rákényszerítenek.
Akkor rákényszerítjük.
- Tessék? - Hogy érted ezt, Beny?
Maga mondta az előbb, hogy még nincs érvényben szabályozás.
Ha felülről utasítják, hogy a hulladék Goiásban maradjon,
mondhatja, hogy nem tehetett mást.
Igen. Beszélhet az elnökkel, Roberto.
A CNEN-nek vannak kapcsolatai a kongresszusban?
Igen.
Akkor elintézik, amit kell?
Természetesen. Rögtön nekilátok.
Nos,
elnöki és kongresszusi támogatással
nem kell megvárni a törvény elfogadását a lerakó megépítéséhez.
Ideiglenes megoldásként jelentjük be, hogy ne legyen botrány.
Látni akartalak.
Beszélni veled.
Felolvasnék valamit, amit én írtam.
Meghallgatod?
Kezdem.
„A szerelmem most a csendben él.
Azt mondták, emlék lett belőle.
Csillag az égen.
Igazi hős.
Én csak azt akartam, hogy éljen.”
Nem akartam mást,
csak hogy Tininha és Celeste…
a kertünkben énekeljen és táncoljon, de már nem lehet, ugye?
Nem.
Amit igazából le akartam írni, de nem tudtam az egész tragédia után…
hogy nincs nap, amikor ne gondolnék arra…
hogy ha nem veszem meg
azt a rohadt dobozkát…
azt az átkozott dobozkát…
akkor mindez meg sem történt volna.
Testvérem, én…
elcsesztem.
Én…
rohadtul elcsesztem, João. Bassza meg!
Én…
tudom, hogy…
nem érdemlem meg, hogy megbocsáss nekem, de…
Tudod, testvérem…
akkor is a bocsánatodért esedezem.
Sajnálom, João!
Annyira bánt.
De szerintem neked sem kellene így elhagynod magad.
Beletörődni.
Feladni.
Meg kell gyógyulnod, João!
Testvérem…
Harcolnod kell, bassza meg!
Tudod…
nem élném túl, ha téged is elveszítenélek.
Belehalnék.
Sajnálom.
Bocsáss meg!
- César! - Hogy vagy?
Jól.
Ő itt dr. Alzira.
- Üdvözlöm! - Jó napot!
Beny!
Azért hoztam ide dr. Alzirát, hogy tanácsot adjon nekünk.
Igen?
Az ügyészség gondatlan emberölés miatt
vádat emelt ön ellen.
Gondatlan emberölés?
De kérvényezték a meghallgatásodat.
Ez jó, és ritka lehetőség,
mert így megvédheted magad.
És mi végig melletted leszünk.
- Elnézést, azt hittem… - Már hazaengedték?
- Nem pihennie kéne? - Jól vagyok. Majd visszajövök.
Ne, jöjjön csak, Márcio! Jöjjön be!
Márcio, ő dr. César, a CNEN elnöke.
Örvendek!
Márcio, ha folytatódik a munka,
akkor át tudná vállalni a hordók lerakójának előkészítését?
Hogyne.
Az egészségügyi államtitkárt is vádolják, és ezt használjuk ki.
Egy 1978-as rendelet kimondja, hogy Goiás államban
a radioaktív sugárforrások felügyeletéért
az Egészségügyi Államtitkárság felel.
Igen, lehet.
De a klinika ellenőrzése az én felelősségem is volt.
És nem fogok kibújni alóla, César.
Értem, Beny, de ez a vallomás a CNEN-re nézve is terhelő.
És…
ha a CNEN most elveszíti a hitelességét,
lehetetlen lesz megvalósítani a lerakót Goiásban.
Várj egy kicsit!
Még azt sem tudjuk, mi a kongresszus és az elnök álláspontja az ügyben.
Dehogynem, Beny.
Tudjuk.
Rendben.
Jó napot, Goiás állam polgárai!
A Nemzeti Kongresszus elfogadta,
és a köztársasági elnök nemrég kihirdette azt a törvényt,
amely szerint minden brazil állam maga felel
a saját radioaktív hulladékának lerakásáért.
Szeretném hangsúlyozni, hogy bár ez szigorúan szövetségi döntés,
elkötelezett vagyok amellett,
hogy a radioaktív hulladékot elszállítsuk Goiânia belvárosából.
Hosszas vizsgálat után Goiás kormánya a CNEN-nel közösen
kijelölt egy ideiglenes, megfelelő helyszínt
a szóban forgó hulladék elhelyezésére Abadia de Goiás területén.
VIGYÁZAT! RADIOAKTÍV TERÜLET
Példát mutatunk a radiológiai vészhelyzet kezelésére,
nemcsak Brazíliának, hanem az egész világnak.
Köszönöm a figyelmüket!
NÉPEGÉSZSÉGÜGYI HIVATAL
45. NAP
Dr. Orenstein!
Nem kell cézium!
Ez hihetetlen!
Nem kell cézium!
Uram, ennek a teherautónak át kell jutnia.
Se a radioaktív teherautó, se más nem megy át.
De ez a teherautó nem radioaktív.
Tök mindegy.
Nem hagyjuk, hogy idehozzák a bombát, és eltűnjenek.
De ez teljesen biztonságos.
Igen? Akkor vigye haza!
Jó napot!
- Hogy szólíthatom? - Dorimar.
Emerson vagyok, egészségügyi államtitkár. Kérem, engedjenek továbbmenni!
- Itt nem lesz sugárzás! - Vigyék a céziumot!
- Vigyék el! - Nem kell cézium!
Figyeljetek! Átengedjük őket?
Nem!
- Nem kell cézium! - Vigyék el!
Vigyék el!
Sr. Dorimar, biztosíthatom, nincs semmiféle veszély.
Megesküszöm, és a kormányzó is, hogy nem veszélyes.
Nem kell cézium!
Akkor jöjjön ide a kormányzó, és beszéljen velem!
Nem kell cézium!
KATONAI RENDŐRSÉG
Hivatalos a kudarc.
A goiási atomválságot kiváltó céziumforrás visszakerült
a Népegészségügyi Hivatal udvarára,
miután a tüntetők megakadályozták, hogy az ideiglenes helyszínre szállítsák…
Kíváncsi vagyok, mikor folytatjuk a munkát.
Köszönöm, Eneida!
Fiam, egyszerűen nem értelek.
Inkább kockáztatod az életedet,
távol a feleségedtől, frusztráltan, mint hogy taníts?
- Nincs köztes megoldás? - Az élet nem ilyen.
Apa, felnőtt férfi vagyok. Tudom, hogy az élet nem habos torta.
Ne haragudj!
Néha talán túl szigorúnak tűnök, de a javadat akarom.
Tudom.
Tudom, apa, csak…
Nézd,
nincs bajom a tanítással, csak szimplán nem az én világom, érted?
Nem így képzeltem az életemet.
De amit most csinálok, attól érzem, hogy istenigazából élek.
A terepen úgy érzem,
hogy megtaláltam a helyemet a világban.
Aggódom, fiam.
Ez mindig ilyen veszélyes lesz?
Nem, apa. Remélhetőleg nem.
És remélhetőleg nem lesz ilyen idegőrlő sem.
Ha sikerül a közszolgálati vizsga.
Fiam, piszkosul büszke vagyok rád.
Szerencsére olyan vagy, mint anyád.
Bátor.
És makacs,
mert téged nem tántorít el egy tüntetés sem.
Vigyék el!
Értsék meg, hogy Goiást már így is megbélyegezte az egész ország!
Egy ilyen útlezárás tönkreteszi a gazdaságot.
Ha megsínyli a kereskedelem, az mindenkinek rossz.
Akkor keressenek más helyet a hulladéknak!
Ez patthelyzet.
Igen, patthelyzet.
Nézze, ha nem jutunk dűlőre,
örökre itt ragadunk.
Én már tudom, hogyan segíthetek.
Mit ajánl cserébe?
Ha szabaddá teszik az utat,
megígérem, hogy azonnal elkezdek másik lerakóhelyet keresni.
Elfogadja?
Persze. Így aztán könnyű.
Se határidő, se garancia.
Egy hét?
Két nap.
Addig semmit nem visznek a lerakóhoz.
Rendben.
Ennyire nehéz másik lerakóhelyet találni?
Negyvennyolc óra alatt lehetetlen.
Még 48 nap sem elég.
A tanulmány Goiás egész államára kiterjedt,
és Abadia volt az egyetlen hely, ami minden követelménynek megfelelt.
És ha felrúgnánk a megállapodást?
Mármint?
Szabaddá tették az utat a teherautók előtt, nem?
Csak elindulunk a teherautókkal.
Remek. Éjjel, amikor senki sem számít rá.
Ezzel megszegem az embereknek tett ígéretemet.
Hárítsa a CNEN-re!
Mondja, hogy mi döntöttünk így, és önnek nem volt más választása.
Helló, apa!
Hallasz?
Halló? Claudinei, igaz?
Figyelj, apád nem veheti le az oxigénmaszkot,
és alig tud beszélni.
De legalább hall minket?
Igen. A füléhez teszem a kagylót, jó?
Apa?
Hogy vagy?
Bocs, elfelejtettem, hogy nem tudsz beszélni.
Hidd el…
Nem a te hibád.
Nem tudhattad, hogy az az izé veszélyes.
De akik tudták, nem figyelmeztettek.
Nem számítunk nekik.
Senkire sem számíthatunk.
Egyedül talán az orvosokra
és saját magunkra.
Úgy szeretném, ha te és anya itt lennétek.
És a kis hercegnőm is.
Apa!
Anyával szükségünk van rád.
Most jobban, mint valaha.
Gyógyulj meg!
Szeretlek!
A karom!
Nyugalom, Carlos!
Mindjárt hozok fájdalomcsillapítót, hogy elviselhetőbb legyen, jó?
Tartson ki még egy kicsit, Carlos!
Uraim!
Kerítettem két sebészt és egy altatóorvost holnapra.
Holnap akarnak műteni?
- Igen. - Igen.
A CSF hatásos. Emelkedett a granulocitaszám.
Igen, emelkedett, de még túl alacsony.
Megoldásokat is keres, vagy csak az ismert problémákat szajkózza?
Keresek egy ápolót és még egy sebészt.
A rohadt életbe!
Garantálják, hogy az operáló személyzet nem kap jelentős sugárterhelést?
Ezt nem lehet garantálni.
- Mi lesz, ha beperelik a kórházat? - Mi lesz, ha még valaki meghal?
Úgy beszél, mintha biztos lenne benne, hogy ez az ember túléli a műtétet,
de nem hiszi, igaz?
Ha egyszerű lenne, nem kellene három orvosi csapat.
Nézze, Carlos állapota kritikus, operáció ide vagy oda.
De azt garantálhatom, hogy műtét nélkül meghal.
Már van két sebészünk.
Csak még egy kell.
Márcio, hall engem?
Megerősítve, Paula.
Kettes számú teherautó megrakva.
Oké, vettem.
Jó reggelt mindenkinek!
Először is szeretném megismételni,
hogy kész vagyok…
minden felmerülő kérdést és aggályt tisztázni…
a CNEN-nél elvégzett feladataimmal kapcsolatban.
Még öt perc a találkozási pontig.
Vettem, Paula.
Valamint a cézium-137 okozta
radiológiai baleset kezelésében betöltött szerepemről.
Ellentétben azzal, amit egyesek állítanak…
Gyerünk!
Ellentétben azzal, amit a média nap mint nap állít,
a radioaktív sugárforrások felügyelete Goiás államban
nem a Nemzeti Atomenergia-felügyelet hatáskörébe tartozik…
hanem az Egészségügyi Államtitkárságéba
a 81 384. számú rendelet alapján.
Az 1978. évi 81 384. számú rendelet értelmében.
Nem győzöm hangsúlyozni, még ha az ellenőrzés
a CNEN hatáskörébe is tartozott volna, lehetetlen lett volna,
mivel a Goiási Sugárterápiás Intézettől nem kaptunk olyan dokumentumot,
hogy a cézium-137-et tartalmazó
sugárterápiás berendezést
hátrahagyták.
Ez csupán egy a számos ellentmondás közül,
melyek a Goiási Sugárterápiás Intézet tulajdonosainak sajtóban tett
nyilatkozatait jellemzik.
A hazugságok önmagukban is…
A hazugságok…
És ezek a hazugságok is azt mutatják,
hogy számukra fontosabb a saját érdekeik védelme,
mint a rájuk bízott feladatok…
felelős ellátása.
- Húzzanak el! - Francba!
NEM KELL ATOMHULLADÉK!
Nem úgy volt, hogy három sebész lesz?
Nem sikerült időben keríteni egy harmadikat.
Mennyi az expozíciós időhatár?
Azt bízza rám, kizárólag ezzel foglalkozom.
Szólok, amikor váltás van.
És ha mindkét csapat ideje lejár?
Mindent megteszünk, hogy ezt elkerüljük, doktornő.
Szorítunk neked!
Tarts ki, Carlinhos! Sok szerencsét!
Jó napot, Carlos!
Félek, doktor úr.
Nincs mitől félnie.
Minden rendben lesz.
Bízom magában, doktor úr.
Csak az egyes csapat marad.
Gyerünk!
Sok szerencsét, Carlos!
Vigyék el!
Már döntöttünk. Nem kerül hulladék a lerakóba.
A megállapodásunk a szabad utakra vonatkozott,
nem a radioaktív hulladék lerakására.
Ezt a felrúgott megállapodást kivel kötötték?
Magával a kormányzóval.
Láttuk. Ott voltunk!
Nem kell cézium!
Várjanak egy kicsit!
Tényleg vigyük vissza a hulladékot a belvárosba?
Igen!
Akkor tegyenek egy hordót a kocsijukba, és már vihetik is!
Ez hallatlan!
Mindenki nyugodjon le!
Felrúgtuk a megállapodást.
Kifelé! Vigyék el!
De mire jó ez az egész? Mi az, ami idehozta önöket?
- A ház! - A család!
- A föld! - Az egészség!
Ház, család, föld…
Egy szóval a félelem, igaz?
- Félnek a sugárszennyezéstől? - Persze!
- És maga? - Igen.
- Maga is? - Igen.
Az jó, mert én is.
De sokkal jobban félek attól, hogy mi lesz,
ha ezek a hordók a belvárosban maradnak.
Emberek, bíznunk kell egymásban.
Különben ez a rémálom sosem ér véget.
Ez a legbiztonságosabb hely a hordók elhelyezésére.
És ezt nem én mondom,
hanem az adatok.
Maga a tudomány.
NEM KELL RADIOAKTÍV HULLADÉK NEM KELL ATOMHULLADÉK
Sikerült.
Ellenőrzöm a vérzést.
Kitűnő, doktornő.
Direkt kompresszió!
- Esik a vérnyomás. - Nem áll el a vérzés.
Infúziót azonnal!
És hozzanak vért! Gyorsan!
Három perc múlva váltjuk a csapatot.
Maguk már nem jönnek vissza. Elérték a megengedett dózishatárt.
Ne adja fel, Carlos!
Emelje fel mindkét karját!
A műtétnek még nincs vége.
Vissza kell mennünk.
Senki sem fogja megállítani.
De innentől kezdve már nem biztonságos.
Vállalom a kockázatot.
Mindjárt jövök.
A sugárzás károsíthatta a szövetet. Nem tudom elállítani a vérzést.
- Mennyi időnk van? - Két perc.
Most mihez kezdjünk?
Elvileg több orvos már nem jöhet be.
Megvan, elállt. Most már látom az eret.
Még egy FFP-t és egy kriót.
- Eduardo! - Maradok.
Én nem akarok tovább maradni.
Kapja a noradrenalint, gyorsan! A szíve nem fogja bírni.
- Elég volt a sugárzás. - Koncentráljon!
Elvtárs!
Ha megengedi, átvesszük.
Loureiro beavatott. Mehetnek.
Kettes csapat, ennyi.
- Van valami? - Semmi.
Barátaim!
Igazuk volt.
Sikerült. Megcsináltuk.
Sikerült!
Szép munka! Ez az!
Szép volt!
Dr. Esther!
Köszönöm.
Azt állítja, hogy hivatalos bejelentést kellett volna kapnia az intézettől
a cézium-137-et tartalmazó berendezésről.
Így van.
Mint már említettem,
a gépekkel kapcsolatos változásokat a tulajdonosoknak kell bejelenteniük.
Goiânia kapcsán
kizárólag egy berendezésről kaptunk bejelentést, a kobaltgépről.
Ahogy az a CNEN aktáiban is szerepel.
Szeretne még valamit hozzáfűzni?
Igen, szeretnék.
Ismertettem a jogi kötelezettségeket,
most pedig a felelősségre térnék át.
Dr. Orenstein!
A CNEN igazgatójaként
minden előírást betartottam.
Gondosan végeztem a munkámat.
De ez nem volt elég.
Ha megakadályoztam volna, hogy a céziumot tartalmazó
berendezést őrizetlenül hagyják,
négy ember ma is élne.
Két áldozat temetésén is ott voltam.
Egy álmokkal teli kislányén…
és egy asszonyén…
aki azt tette, amit a közösség szempontjából
a legjobbnak tartott.
Betegen is
fogta a porral teli kapszulát,
amiről úgy vélte, hogy mérgező,
és szabályosan járt el.
Antônia Quadrado a felelősség és a bátorság mintaképe volt.
Megakadályozta, hogy mások is szennyeződjenek.
Életeket mentett.
A saját élete árán.
Nem gyalázhatom meg az emlékét azzal,
hogy itt mosom kezeimet a borzalmak után.
Asszonyom, a cézium szétszóródása azért következett be,
mert mindenki, aki részt vett a berendezések kezelésében,
elmulasztotta a kötelességét.
Egyesek kényelemből.
Mások tévedésből, mint én is.
De a felelősség…
mindannyiunkat terhel.
És most, doktor úr?
Most pihenjen!
- Elmúlt a hidegrázás? - Igen.
Van itt magának valami.
Mi ez?
Írt az édesanyja.
Felolvassam?
„Kedves fiam!
Megnyugtató volt a tudat, hogy jó kezekben vagy.
A leveled erőt adott.
Itthon mindannyian éjjel-nappal imádkozunk érted.
Ne búslakodj, gondolj arra, hogy visszajössz!
Nagyon hiányzol, de a hitünk ennél is erősebb.
Tedd, amit mondanak,
és ne feledd, hogy édesanyád nagyon szeret téged!
Szeretettel: anya.”
Köszönöm, doktor úr!
Semmi baj.
Csak elérzékenyült.
Tessék!
João, megjöttek a leletei.
Elnézést, doktor úr!
- Később visszajövök. - Nem kell. Megnézhetem?
Igen.
Köszönöm.
Nos, doktor úr?
Minden rendben, João!
Ne aggódjon!
Mehetünk?
Viszlát!
Nem mehet be, asszonyom.
Az én házamat bontják le.
- Nem maradhat. - Csak nézném.
- De itt nem mehet át. - Hé! Állj!
Levi!
Engedje át!
RADIOAKTÍV
Az újságban olvastam róla.
Csak nézni akarom.
Menjen csak!
Megkezdték már?
Itt még biztonságos.
A kormány segíteni fog, Catarina.
Egy pillanat!
Tudja…
nekem…
sikerült ezt sugármentesíteni.
Tudom, hogy nem sok, de…
Olyan gyönyörű!
Maga szakított el a kislányomtól, nem igaz?
Sosem felejtem el az arcát.
Sajnálom.
- Veszélyesnek tart, doktornő? - Nem, dehogy.
Csak rendőri kísérettel beszélnek velünk.
A kollégája rendőrökkel rakatott ki minket a házból.
Ironikus.
Annyira féltek tőlünk, annyira védték saját magukat,
végül mégis én temettem el a lányomat.
Őszintén sajnálom.
Sajnálja, mi?
Köszönöm a képet.
Folytathatja!
Akkor mégsem vonulsz nyugdíjba?
Kissé csalódottnak tűnsz, César.
Beny, az ügyészség ejtette ellened a vádakat.
Ennek örülök.
De a CNEN-t vették célba, hála neked.
Mit vársz? Köszönetet?
- Üdvözlöm, César! - Jó napot!
- Roberto!
Államtitkár úr!
Hogy s mint?
Az egészségügyi és munkaügyi tárcák vezetői
a Nemzeti Atomenergia-felügyelet elnökével épp most írják alá azt a megállapodást,
amely a radiológiai és sugárterápiás berendezések
országos ellenőrzéséről szól.
A kezdeményezés célja, hogy olyan radiológiai balesetek,
mint a goiâniai cézium-137-et tartalmazó kapszula megrepedése,
ne történhessenek.
Dr. Orenstein!
Beszélnem kell magával.
Vár rám egy vizsga Rióban.
Bianca is ott van.
Terhes.
Muszáj hazamennem.
Muszáj vagy akar?
Bianca miatt akarom.
A vizsga meg…
Hagyjuk is!
Sokat tanultam magától.
Köszönöm.
Hiányozni fog.
Nem, nem fogok.
Tessék?
Nem fogok hiányozni, hiszen együtt dolgozunk majd.
Beajánlottam a CNEN-hez Rio de Janeiróban.
Nem erre vágyott?
Komolyan?
Köszönöm. Köszönöm szépen!
Márcio, hallgasson ide!
Én tartozom köszönettel,
hogy ilyen odaadással és bátorsággal vállalt magára
egy sor olyan felelősséget, amely nem is az öné lett volna.
Akkor…
néhány hónap múlva találkozunk Rióban, kolléga.
Köszönöm, Beny.
João!
Mindent köszönök.
Mindig szeretettel fogok Celestére emlékezni.
Maga jó apa.
Most a fiamról kell gondoskodnom, mert szüksége van rám.
Így igaz.
Jó utat!
Vigyázzanak magukra!
Minden tisztelettel, doktor úr,
de mindig vigyáztunk magunkra.
Csak a döntéshozók nem vigyáztak ránk.
Menjünk, João!
Gyerünk, testvér!
Márcio?
Márcio!
Tudom, nem nagy valami.
Megölelhetlek?
- Nagyon hiányoztál, kicsim. - Te is nekem!
Jaj, drágám!
Annyira örülök, hogy itt vagy.
Na? Hiányzott apuci?
Nagyon hiányzott neki.
Mi a baj?
Goiânia, ugye?
Bárcsak mondhatnám, hogy minden rendben lesz!
Bárcsak én is, kicsim!
Bárcsak én is!
1987. DECEMBER 15.
- Szevasz, testvérem! - Úristen!
- Szeretlek! - Celeste…
Hallottam.
És te? Hogy vagy?
Gyere, Evenildo! Gyere ide!
Gyere! Gyere már!
Hiányoztál, bátyám!
Hol van Claudinei?
Jaj, fiam!
Hiányoztál.
Ti még jobban.
Drágám!
Elmehetünk, doktornő?
Még nem. De hamarosan.
Így van. Miután hazaengedtük önöket,
havonta vissza kell jönniük kontrollra egy éven át,
azt követően pedig évente egyszer.
Mindig számíthatnak ránk.
Amikor csak kell.
Nincs hova hazamennünk, doktornő.
Még.
Egyelőre.
Én már nem hiszek ebben. A kormány megígérte, de én nem hiszem el.
A házunk odalett.
Igazad van. Én sem hiszem el. Nehéz elhinni.
De elhatároztam magam.
Lehet, hogy nincs semmink.
Lehet, hogy nincs házunk,
de itt vagyunk egymásnak.
És az a lényeg, hogy együtt vagyunk.
Harcolunk az igazunkért.
Harcolunk azért, ami a miénk.
Mert nem adjuk fel!
Ebben biztosak lehetnek. Harcolni fogunk.
Nem hagyjuk ennyiben!
Bocsássatok meg!
Sajnálom.
LP AUTÓSZERVIZ
57. UTCA
A GOIÂNIAI RADIOLÓGIAI BALESET
A VILÁG LEGSÚLYOSABB, ATOMERŐMŰVÖN KÍVÜLI ESETE.
A GOIÁSI SUGÁRTERÁPIÁS INTÉZET ÖT DOLGOZÓJÁT
GONDATLANSÁGBÓL ELKÖVETETT EMBERÖLÉS MIATT ÍTÉLTÉK EL.
A CNEN-T EGYMILLIÓ REAL KIFIZETÉSÉRE KÖTELEZTÉK
AZ ÁLDOZATOK ORVOSI ELLÁTÁSÁNAK BIZTOSÍTÁSÁRA.
TÖBB MINT EZER SZAKEMBER VETT RÉSZT A SUGÁRMENTESÍTÉSBEN
ÉS AZ ÁLDOZATOK ELLÁTÁSÁBAN.
A BRAZIL SZAKEMBEREK ÁLTAL KIDOLGOZOTT PROTOKOLLOK
VILÁGSZERTE IRÁNYADÓK LETTEK,
ÉS AZOKAT A NEMZETKÖZI SUGÁRVÉDELMI BIZOTTSÁG IS ELISMERTE.
TÖBB MINT 6000 TONNA RADIOAKTÍV HULLADÉK KELETKEZETT.
KÖZEL 40 ÉV ELTELTÉVEL SEM TÖRTÉNT INCIDENS A LERAKÓNÁL.
A NÉPEGÉSZSÉGÜGYI HIVATAL EGYKORI ÉPÜLETÉBEN
MA A LEIDE DAS NEVES ÁLLAMI SUGÁRBALESETI KÖZPONT MŰKÖDIK,
AMELY TOVÁBBRA IS MEGFIGYELI ÉS ELLÁTJA A TÚLÉLŐ ÁLDOZATOKAT.
A CÉZIUM-137 SZENNYEZÉS ÁLTAL OKOZOTT KEZDETI NÉGY HALÁLESET UTÁN
A CÉZIUM-137 ÁLDOZATAINAK EGYESÜLETE TOVÁBBI 16 ÁLDOZATRÓL SZÁMOLT BE,
AKIK A RADIOLÓGIAI BALESET SZÖVŐDMÉNYEIBE HALTAK BELE.
EZZEL A BALESETBEN HELYTÁLLÓ FIZIKUSOKNAK, VEGYÉSZEKNEK ÉS ORVOSOKNAK,
A HALÁLOS ÁLDOZATOKNAK ÉS A TÚLÉLŐKNEK ÁLLÍTUNK EMLÉKET,
AKIK ÖRÖKRE MAGUKON VISELIK A CÉZIUM OKOZTA HEGEKET.
A feliratot fordította: Juhász Ildikó KOZTA HEGEKET.